Plan per aquerò, pòc temps dempús dera epòca que li semblèc ath ministèri public qu’eth licenciat de preson Jean Valjean, pendent era sua evasion d’uns dies, auie vengut vagant pes entorns de Montfermeil, se notèc en aguest bordalat a un vielh manòbra de camins cridat Boulatruelle qu’auie estat ena preson; qu’ère sometut a ua cèrta vigilància dera policia, e coma que non trapaue trabalh en nunlòc, era admistracion l’emplegaue per un petit jornau coma manòbra de camin de Gagny enquia Lagny.